
Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi kuvendit të republikës së shqipërisë

Në mbështetje të nenit 100 të Kushtetutës dhe të neneve 8 pika 3 dhe 13 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Kuvendit të Republikës së Shqipërisë. Kjo listë me 3 (tre) fletë i bashkëlidhet këtij vendimi.
2. Kalimin në përgjegjësi administrimi vetëm të ndërtesave dhe të mjediseve ku ushtrohet veprimtaria administrative e këtij institucioni.
3. Ngarkohen Kryetari i Kuvendit të Republikës së Shqipërisë, Ministri i Brendshëm dhe Kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi menjëherë.

